સુરેન્દ્રનગર જિલ્લામાં દારૂ, જુગાર, વ્યાજ-વટાવ જેવી પ્રવૃત્તિ ફૂલીફાલી રહી છે. આ ગેરકાયદેસર ધંધાઓ રાજકીય અને સરકારી કર્મીઓના ઓથ નીચે થઈ રહ્યા હોવાનું બુમરાણો ઉઠી છે. ઝાલાવાડમાં વ્યાજ વટાવનું વિષચક્ર અનેક લોકોની ભરખી રહ્યું છે. ઝાલાવાડમાં વેપારીઓ અને વ્યાજે નાણાં ધીરવાનો ધંધો રાજકીય ઓથ નીચે સફેદ પોશો ગુંડાઓ રાખીને કરી રહ્યા હોવાની બુમરાણો ઉઠી રહી છે ત્યારે સુરેન્દ્રનગર શહેરના પાટીદાર ઉદ્યોગપતિ દંપતિએ કેનાલમાં આત્મહત્યા માટે ઝંપલાવ્યું હતું ત્યારે ચૂડામાં રહેતા શીવાભાઈ રમેશભાઈ વાઘેલાએ આશરે ૧૮ લાખ રૂપિયા વ્યાજે લીધા હતા. પરંતુ વ્યાજખોરોએ ૧૦ ટકા લેખે વ્યાજ વસૂલતા શીવાભાઈ દર મહિને ચૂકવવામાં અસમર્થ બન્યા હતા. આથી માનસિક ટેન્શનમાં મળતા હતા. આ દરમિયાન પોતાના ઘરમાં જ શીવાભાઈ વાઘેલા અને તેમની પત્ની પ્રવિણાબેન ઝેરી દવા પી લીધી હતી. આ બનાવની જાણ ૫રિવારજનો થતા તાત્કાલિક સારવાર અર્થે લીંબડી અર્થે ખસેડવામાં આવ્યા હતા.